# **ОБЩИНСКИ СЪВЕТ НА ОБЩИНА ДИМИТРОВГРАД**

*6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;*

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ ГЕРГАНА КРЪСТЕВА – ПРЕДСЕДАТЕЛ НА ОБЩИНСКИ СЪВЕТ – ДИМИТРОВГРАД**

**ОТНОСНО: Допълване и промяна на състава на Временна комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград**

**УВАЖАЕМИ ОБЩИНСКИ СЪВЕТНИЦИ,**

С Решение № 299 от 24.09.2020 г. Общински съвет - Димитровград избра Временна комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград, която се състои от 7 члена, по един представител от всяка представена в общинския съвет политическа партия и коалиция, от които един представител от общинска администрация, както следва:

Калина Монева;

Галина Чингарова;

Тодор Тодоров;

Катя Панева;

Юлиян Семерджиев;

Златко Костов;

Представител на Общинска администрация

С Решение №254/20.04.2021г., Общинска избирателна комисия – Димитровград обяви предсрочно прекратяване на пълномощията на общинския съветник Катя Панева и анулира издаденото й удостоверение № 1371/05.11.2019г., тъй като същата бе избрана за народен представител от листата на КП „ДЕМОКРАТИЧНАБЪЛГАРИЯ-ОБЕДИНЕНИЕ” (Да България, ДСБ, Зелено движение) в изборите за народни представители на 04.04.2021г. Със същото Решение се обявява за избран общински съветник, кандидат под № 3, следващ в кандидатската листа на КП „ДЕМОКРАТИЧНАБЪЛГАРИЯ-ОБЕДИНЕНИЕ” (Да България, ДСБ, Зелено движение) – Елена Киферова.

На 16.05.2022г. се проведе заседание на ПК „Култура, вероизповедания и средства за масова информация” към Общински съвет-Димитровград, на което комисията е изразила становище и предлага да се прекрати действието на временната комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград, а нейните членове да прегледат и допълнят Наредба № 42.

В деловодството на Общински съвет – Димитровград постъпи Заявление № ОбС-07-103/17.05.2022г. от общинския съветник Галина Чингарова, с което заявява, че се оттегля, като член на временната комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград и моли съставът й да бъде попълнен с нов председател, който да заеме нейното място в комисията.

Съгласно чл. 20 т.1 от Правилника за организацията и дейността на общински съвет-Димитровград, неговите комисии и взаимодействието му с общинска администрация и чл. 33 ал.1 т.1 от ЗМСМА, общинският съветник има право да бъде избиран в състава на постоянни и временни комисии на съвета, а на основание чл. 20 т.7 от Правилника на общинския съвет да получава възнаграждение за участието си в тях.

Доколкото изпълнението на Наредбата е свързано с действия, които следва да бъдат извършени от служители на Община Димитровград и видно от Решение № 299 от 24.09.2020г. в комисията е включен такъв, то считам, че следва да бъде задължен кмета на Община Димитровград да го определи с изрична заповед, която да бъде изпратена на ОбС-Димитровград.

Предвид необходимостта от достатъчно време за изготвяне на проект за изменение и допълнение на Наредба № 42 за символиката, отличията и наградите на Община Димитровград предлагам да бъде определя срок за изготвяне на проекта, който да бъде входиран в деловодството на ОбС-Димитровград с цел предприемане на необходимите действия по ЗНА.

Предвид гореизложеното и на основание чл. 21, ал. 1, т.1 във връзка с чл.33, ал.1, т.1 от ЗМСМА, предлагам Общински съвет – Димитровград да приеме следното

**РЕШЕНИЕ:**

1. Избира ………………………………………. – общински съветник в Общински съвет – Димитровград за Председател на „Временна комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград”
2. Избира …………………………………………– общински съветник в Общински съвет – Димитровград за член на„Временна комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград”
3. Задължава кмета на Община Димитровград за определи представител на общинската администрация, който да участва в работата на Временна комисия за изготвяне на Проект на Наредба за изменение и допълнение на Наредба № 42 за символиката, отличията и наградите на Община Димитровград.
4. Определя срок до………………………. , до която дата Временната комисия да изготви проект на Наредба за изменение и допълнение на Наредба № 42 за символиката, отличията и наградите на Община Димитровград и да го входира в деловодството на ОбС-Димитровград.

**ГЕРГАНА КРЪСТЕВА**

*Председател на Общински съвет*

*Димитровград*